text: Har, ið børn ferðast og spæla, eru kemisk evni, sum kunnu vera teimum til skaða. Faldarin “Børn og kemisk evni” hjálpir foreldrum, námsfrøðingum, heilsufrøðingum og øðrum, sum varða av børnum, at forða fyri at børnini koma í samband við evni, sum kunnu vera skaðilig.
text: #000000
text: Faldarin, sum Umhvørvisstovan gevur út, er skipaður í øki, har tað er neyðugt at vera varin. Eitt nú er ein partur um kemisku evnini í leikum, ein annar er um kemisku evnini í baðirúminum og ein triði um kemisku evnini, sum kunnu vera á spæliplássinum.
text: #000001
text: Faldarin greiðir frá um kemisku evnini og í hvørjum vørum tey verða nýtt. Í sambandi við hvørt evni eru eisini greið tilmæli um, hvussu man skal bera seg at fyri at verja børnini.
text: #000002
text: Fyri ein part er talan um vørur, sum verða gjørdar og seldar til børn. Í faldaranum verður greitt frá, hvørjum evnum ansast skal eftir, og eisini hvørjar vørur kunnu nýtast ístaðin.
text: #000003
text: Svanamerktar vørur eitt gott val Børn eiga eitt nú ikki at verða vaskað við sápu og sjampo við anga. Svanamerktar, og aðrar umhvørvismerktar, vørur eru tí eitt gott val, tá tú skalt keypa til barnarøkt. Eisini eru tilmæli til, hvat slag av viði kann brúkast til sandkassan í staðin fyri rotvardan við.
text: #000004
text: Kemikalii av ymiskum slag eru í øllum heimum. Vit hava vaskievni, máling, lím, loysingarevni, tendriolju, bonivoks, skósvertu, plantueitur og enntá rottueitur. Verða hesi ikki nýtt og goymd rætt, kunnu tey vera sera vandamikil.
text: #000005
text: Faldarin verður sendur til heilsusystraskipanina, barnagarðar og onnur innan økið, men hann kann eisini fáast teldutøkur her.
text: #000007
text: Faldarin er fíggjaður av játtanini hjá Løgmálaráðnum til umhvørvisverndartiltøk sum ein verkætlan, og er danski faldarin, “Kemi i børns hverdag”, nýttur sum grundarlag.
text: #000008